0006.xml
سوڈان کا دارفر سے عالمی امن فوج کے دستوں کو نکالنے کا مطالبہ
خرطوم ۔ یکم دسمبر (اے پی پی) سوڈان کے صدر عمر البشیر نے شورش زدہ علاقے دارفر میں متعین افریقہ اور عالمی امن فوج کے دستوں کو نکالنے کا مطالبہ کیا ہے۔سوڈانی صد عمر البشیر نے خرطوم میں ایک نیوز کانفرنس سے خطاب کرتے ہوئے کہا کہ ہمارے پاس ’’یواین اے ایم آئی ڈی ‘‘ کے امن فوجی دستوں کی واپسی کا ایک واضح پروگرام موجود ہے۔ انہوں نے کہا کہ اب دارفر میں عالمی امن فوجی دستوں کی ضرورت نہیں رہی اور یہ فوج ہمارے لیے ایک بوجھ ثابت ہو رہی ہے۔انہوں نے کہا کہ میں نے وزارت خارجہ کو ہدایت کی ہے کہ وہ جلد ازجلد اقوام متحدہ سے رابطہ کرکے دارفر میں عالمی امن مشن کے اختتام کے لیے لائحہ عمل مرتب کرے۔ انہوں نے الزام عائدکیا کہ عالمی امن فوج دارفر میں قیام امن کے بجائے باغیوں کو تحفظ فراہم کر رہی ہے۔
APP
01.12.14
0006p.xml
سوڈان کے صدر کا دار فور سے عالمی امن فوج نکالنے کا مطالبہ امن فوج ہمارے لئے بوجھ بنی ہوئی ہے،اب اس کی ضرورت نہیں ہے:عمرالبشیر
خرطوم(دنیا نیوز)سوڈان کے صدر عمرالبشیرنے مطالبہ کیا ہے کہ شورش زدہ علاقے دارفور میں متعین افریقی اور عالمی امن کے دستوں کو نکالا جائے، کیونکہ عالمی امن مشن حکومت کے لئے بوجھ ثابت ہو رہا ہے ۔امن مشن " یونا میڈ" اور سوڈانی حکومت کے درمیان گزشتہ برس اس وقت اختلافات پیدا ہوگئے تھے جب یونامیڈ نے الزام لگایا تھا کہ سوڈانی فوجیوں نے دار فور میں 200 خواتین کی عسمت داری کی ہے، سوڈانی حکومت نے یہ الزام مسترد کر دیا تھا۔صدر عمرالبشیرنے کہا کہ اب امن فوج کی ضرورت نہیں ہے اور وہ ہمارے لئے بوجھ بنی ہوئی ہے ۔امن فوج اپنا دفاع نہیں کر سکی، وہ ہمارے شہریوں کا تحفظ کیسے کریگی۔
daily_dunya
02.12.14